Sulejman Filipović
<s>Sulejman Filipović (Glamoč, 28. veljače 1896. – Sarajevo, 22. prosinca 1971.) je bio časnik Jugoslavenske vojske, sudionik Narodnooslobodilačke borbe i društveno-politički radnik FNR Jugoslavije i NR Bosne i Hercegovine.</s>

<s>Biografija 
Rodio se je 28. veljače 1896. godine u Glamoču.</s><s>Srednju je školu završio u Sarajevu.</s><s>Pripadao je krugu nacionalno-revolucionarne omladine, zbog čega su ga austrougarske vlasti uhitile 1914. godine.</s>

<s>Od 1920. do 1941. godine bio je djelatnim časnikom Jugoslavenske kraljevske vojske.</s><s>Godine 1941. kratkotrajno su ga držali zarobljenim pripadnici Wehrmachta.</s><s>Kao domobranski pukovnik i zapovjednik Tuzlanske brigade, mjeseca listopada godine 1943. prigodom prvoga oslobođenja Tuzle, s oko 5000 vojnika i svim časnicima (po drugom tumačenju 2200 vojnika i 74 časnika), prešao je u Narodnooslobodilačku vojsku i partizanske odrede Jugoslavije.</s><s>Na Drugom zasjedanju AVNOJ-a, mjeseca studenoga 1943., izabran je u Nacionalni komitet oslobođenja Jugoslavije (NKOJ), a 1943. i 1944. godine u Predsjedništvo ZAVNOBiH-a.</s><s>Do 9. prosinca 1944. bio je povjerenikom za šume i rude.</s>

<s>Poslije Drugoga svjetskoga rata bio je ministrom šumarstva u Privremenoj Vladi Demokratske Federativne Jugoslavije, članom Privrednoga savjeta Vlade FNRJ, potpredsjednikom Narodne skupštine FNRJ, prvim potpredsjednikom Vlade Narodne Republike Bosne i Hercegovine (do 1948.) i dopredsjednikom Prezidija Narodne skupštine NR Bosne i Hercegovine.</s><s>Bio je članom Izvršnoga odbora Narodne fronte Jugoslavije, te Saveznoga odbora Socijalističkoga saveza radnoga naroda Jugoslavije i Glavnoga odbora Socijalističkoga saveza radnoga naroda Bosne i Hercegovine.</s>

<s>Umirovljen je godine 1953.</s><s>Umro je 22. prosinca 1971. godine u Sarajevu.</s>

<s>Nositelj je Ordena narodnoga oslobođenja, Ordena bratstva i jedinstva I. reda i partizanskoga križa Republike Poljske.</s>

<s>Izjašnjavao se Hrvatom.</s>

<s>Činovi 
 potpukovnik, Kraljevska jugoslavenska vojska
 pukovnik, Hrvatsko domobranstvo (od 1942.</s><s>Domobranstvo)
 rezervni general-major, Jugoslavenska narodna armija (do 1951.</s><s>Jugoslavenska armija)</s>

<s>Povezani članci 
 Drugo zasjedanje AVNOJ-a</s>

<s>Izvori</s>

<s>Literatura</s>

<s>Nedim Šarac, FILIPOVIĆ, Sulejman, u enciklopediji: Jakov Sirotković, gl. ur., Enciklopedija Jugoslavije, II. izd., 4. sv.: E – Hrv, Jugoslavenski leksikografski zavod Miroslava Krleže, Zagreb, 1986., str. 151.</s><s>Stevan K. Pavlowitch, Hitler's new disorder: the Second World War in Yugoslavia, Columbia University Press, New York, 2008., , 
 Slavko Janković, Mihajlo Milanović, redaktori, Ko je ko u Jugoslaviji : biografski podaci o jugoslovenskim savremenicima, 1. izd., »Sedma sila« – novinsko-izdavačko preduzeće Udruženja novinara Srbije, Beograd, 1957., str. 186.</s><s>Vojna enciklopedija, II. izd., Sv. II., 1978., str. 765.</s>

<s>Jugoslavenski partizani
Partizanski zapovjednici
Vijećnici AVNOJ-a
Društveno-politički radnici SR BiH
Ministri SFR Jugoslavije
Generali JNA u rezervi
Nosioci Ordena narodnog oslobođenja
Biografije, Glamoč
Biografije, Sarajevo</s>

